আবদুর রহমান রাফি: ঢাকা পৃথিবীর অন্যতম ঘনবসতি পূর্ণ একটি শহর। দ্রুত নগরায়ন আর শিল্পায়ন রাজধানীকে দূষিত করে ফেলেছে, কেড়ে নিয়েছে সবুজ। এখন সবুজ একটি বিরল রঙ, উঁচু দালানের ফাঁক ফোকরে হঠাৎ উঁকি দেয়। জীবন অতিষ্ঠ করার জন্য এখানে আছে ধোয়া আর ধুলাবালি। মুদ্রার এপিঠ ওপিঠ বলতেও কিছু আছে। যেখানে আমরা কিছু পরিবর্তন দেখতে পাচ্ছি। আমাদের পরিবেশ পরিচ্ছন্ন আর সবুজ রাখতে শুরু হয়ে গেছে সবুজ অভিযান। রাজধানীর শেরেবাংলা কৃষি বিশ্ববিদ্যালয়ের কিছু সাহসী ও উদ্যোগী তরুণ শুরু করেছে নগরকৃষি। আবু ইউসুফ শিহাব,আবু নোমান সায়েম আর মাহফুজ মুন্তাসির এর হাত ধরে নগরকৃষির যাত্রা শুরু হয়েছে ২০১৬ সালে। প্রথম দিকে অনেক সমালোচনা,কটুক্তি আর বক্র দৃষ্টি উপেক্ষা করে তারা তাদের কাজ চালিয়ে যাচ্ছিলো। তাদের লক্ষ্যে অটুট ছিলো তারা। নগরীর বুকে নতুন করে জীবন ফিরিয়ে আনাই ছিলো তাদের উদ্দেশ্য। তারা ছাদে বাগান করছে, ল্যান্ডস্কেপিং করছে আর সবুজ দিয়ে রাঙিয়ে দিচ্ছে অন্দরমহল এবং এ সম্পর্কিত সকল প্রকার প্রশ্নের জবাব দিতে তারা প্রস্তুত। এরই মধ্যে তারা কিছু অফিস কে শান্ত সবুজে বদলে দিয়েছে। ঢাকায় নগরকৃষি প্রায় ৫০টা বাড়ি আর অফিসে কাজ করেছে। তারা তাদের কাজ কে ছোট ছোট ভাগে ভাগ করে নিয়েছে। এর মধ্যে আছে ফলের গাছ, সবজি বাগান, শোভাময় গাছ, সারের ব্যবস্থা সাথে বিনা মূল্যে পরামর্শ তো থাকছেই। তাদের কাজ গুলো বৈচিত্র্যময় আর অতুলনীয়। জাতীয় পরিবেশ মেলায় তাদের একটা স্টল ছিলো যেখানে ছিলো নানান বৈচিত্র্যময় উপস্থাপনা। যেমন: জলচাষ বিদ্যার বিভিন্ন ভাগ,মাটিবিহীন চাষ পদ্ধতি, বনসাই ইত্যাদি। শহরে কৃষিকাজ কে আনন্দদায়ক করার জন্য নগরকৃষি শিশুদের নিয়েও কাজ করছে। দলটি নতুন প্রজন্মের সাথে প্রকৃতির একটি সুন্দর সম্পর্ক স্থাপনে আপ্রান চেষ্টা করছে। যাতে তারা ভবিষ্যত পৃথিবীর জন্য কাজ করে। তারা নতুন প্রজন্ম থেকে সবুজের সৈনিকদের বের করে আনতে চায় যারা সহজ আর অভিনব উপায়ে পরিবেশ রক্ষায় সচেতন থাকবে।